Baltic Yachts

Baltic Yachts on luotolainen luksuspurjeveneitä valmistava veneveistämö, joka on perustettu vuonna 1973. Baltic Yachts julistaa olevansa maailman johtava hiilikomposiittirunkoisten, purjehtivien superjahtien valmistaja. 

Yrityksen asiakaskuntaa ovat ihmiset, joiden nettovarallisuus on vähintään 30 miljoonaa dollaria. Heitä on maailmassa parisataatuhatta. Baltic Yachtsin kohderyhmä on tämän joukon rikkain kymmenys. Tässä joukossa on purjehduksesta kiinnostuneita noin 2000 ihmistä koko maailmassa. Kaikki Baltic Yachtsin asiakkaat ovat ulkomaisia miehiä, jotka harrastavat veneilyä aktiivisesti. 

Baltic Yachts syntyi vuonna 1973, kun viisi nuorta venealan ammattilaista lähti Nautorilta perustamaan omaa yritystä, jonka nimeksi tuli Baltic Yachts.How It All Began , Baltic Yachts. Viitattu 22.12.2013   Yrityksen perustajat olivat Per-Göran “PG” Johansson, Nils Luoma, Jan-Erik Nyfelt, Tor Hinders ja Ingmar SundelinHalf a century at the cutting edge, Seahorse Magazine. Viitattu 28.1.2024  (etunimi). 

Siihen aikaan suurin osa purjevenerungoista valmistettiin umpilaminaatistaFinnboat News 3/2018 http://www.finnboat.fi/linked/fi/Finnboat_News_3-2018_netti.pdf . Nautorilta lähteneet veneveistäjät halusivat valmistaa keveämpiä ja suorituskykyisempiä pursia, nimenomaan sandwich-tekniikkaa käyttäen. Balticilla rungot rakennettiin kerrosrakenteena, jonka ytimenä käytettiin balsaa. Tuloksena oli keveämpi ja jäykempi rakenne, jolla oli myös paremmat eristysominaisuudet.

Yritys oli Hollmingin omistuksessa vuodesta 1977 vuoteen 1991, jolloin se myytiin toimivalle johdolle.Hollming historia, 1977. Viitattu 22.12.2013

Vuonna 1979 yritys alkoi käyttää tuotteissaan hiilikuituosia. 

Vuonna 2002 valmistui ensimmäinen yli 100-jalkainen malli.

Vuonna 2005 valmistui yhtiön viimeinen sarjavalmisteinen venemalli Baltic 56. Sitä uudemmat mallit on tehty yksittäiskappaleina. Usein veneen tilaussopimukseen kirjataan, että toista samanlaista ei saa tulla vastaan. Siksi veneen valmistuttua sen muotit tuhotaan. 

Baltic Yachts rakensi vuonna 2011 valmistuneen maailman suurimman komposiittirakenteisen ketsin, jonka pituus on 59,9 metriä, kokkapuun kanssa 66,7 metriä. Aluksen työnimi oli Panamax, ja sen tilaaja on eurooppalainen yksityishenkilö. Aluksen rakentaminen vaati 1 600 henkilötyövuotta eli se työllisti parisataa henkeä parin vuoden ajan.Jukka Harju, Maailman suurin levittää pian purjeensa, Helsingin Sanomat 11.6.2011 sivu A Aluksen nimeksi tuli Hetairos.

Vuonna 2013 Baltic Yachts siirtyi 80-prosenttisesti saksalaisen Ottobock-Gruppen omistukseen. Ottobock-Gruppe valmistaa ortopedisia apuvälineitäTess de la Mare: Ottobock Sets Sail in a New Direction , Campden FB 3.4.2013. Viitattu 22.12.2013 . Sen toimitusjohtaja Hans Georg Näder oli vuosien varrella tilannut Baltic Yachtsilta kuusi alusta. Niihin kuuluu Pink Gin VI, maailman suurin hiilikuiturakenteinen sluuppi eli yksimastoinen purjealus.

pienoiskuva|S/Y Canica
Alkaen perustamisestaan vuoteen 2018 asti veistämö on toimittanut yhteensä 550 venettä. Valmistetuista veneistä 12 kpl on ollut yli 30 metriä pitkiä. Yrityksen tuotanto menee lähinnä vientiin. Suomen markkinoilla on noin 60–70 käytettyä Balticia.

Baltic Yachtsilla on kaksi toimipistettä Pohjanmaalla. Alkuperäinen veistämö on Luodon Bosundissa, ja vuonna 2009 Baltic Yachts avasi suuren veistämöhallin Pietasaaressa, Alholmenin satamassa. Palma de Mallorcalla sijaitsee Balticin omistama 18 henkeä työllistävä huoltoveistämö. 

Yrityksen liikevaihto vuonna 2012 oli 26,9 miljoonaa euroa. Vuonna 2020 Baltic Yachts työllisti 214 henkeä ja sen liikevaihto oli 27,7 M euroa.

Baltic Yachtsin kilpailijoita ovat hollantilaiset Vitters ja Royal Huisman sekä Etelä-Afrikan Southern Wind. Toimitusjohtaja Anders Kurténin mukaan Nautor ei ole Baltic Yachtsin suora kilpailija, sillä Nautor on keskittynyt pienempiin, 60–70-jalkaisiin veneisiin.

 Tuotteita 

 Baltic 46 (1974) Yhtiön ensimmäinen vene

 Baltic 39. Mallia myytiin 74 kappaletta vuosina 1977–1983
 Baltic 147 Visione (2002) Yrityksen ensimmäinen yli satajalkainen superjahti.
 Baltic 175 Pink Gin VI (2017), maailman suurin hiilikuiturakenteinen sluuppi eli yksimastoinen purjealus, 53,90 metriä
 Baltic Liara (2019) Pituus 34,14 m
 Baltic 142 Custom (????) 43,30 m
 Visione (2002) 44,85 m
 Canica (2003) 42,93 m
 Pink Gin (2006) 46,22 m
 Nilaya (2010) 34,14 m
 Canova (2011) 34,53 m
 Hetairos (2011) 59,90 m
 Baltic 146 Path (2021)

 Baltic 111 Raven (2023) 34,00 m

Lähteet

Luokka:Luoto
Luokka:Suomalaiset veneenvalmistajat